
CIVITATIS , ET DKECE8IS SUiC . 

Salutem , £r pacem in Domino sempiternam . 


D icente Apostolo Paulo ( /. Cor. l. V. 27. ) : Infirma 
Mundi elegit Deus , ut confundat fortia , mirandum non est, 
\ en. Fratres , Filiique carissimi , si ego , qui me dignum non esse 
vocari Apostolum apprime sentio , Parens , Pastorque vester sim con- 
stitutus ; nam qui mihi honoris est Auctor , ipse fiet admini- 
strationis adjutor ; fcr, ne sub magnitudine grati x succum- 
bat infirmus , dabit virtutem qui contulit Dignitatem , ut ait 
S. Leo Magnus ( Serm. 1. in Annioers. Asswnpt. sine ) . Hac igi- 
tur sola spe gratiae coelestis innixus , ne Divinae contradicerem vo- 
luntati , quae per Sanctissimum Dominum Nostrum PIUM VII. 
PONTIFICEM MAXIMUM , & per Religiosissimum Regem No- 
strum FERDINANDUM I. mihi manifestata est , continuo tantum 
onus subire non recusavi, neque recuso. • 

At , quoniam spes vestra , iit vera sit , veraque omnibus ap- 
pareat , vestris oportet ut sit bonis comprobata operibus ; idcirco 
vos non pigeat , animo benevolenti , nonnulla excipere , quibus nunc 

per hanc Epistolam Vos alloquor , ut in die justi , tremendique Ju- 
dicii DEI verba Redemptoris nostri merito usurpare possim : Quos 
dedisti mihi non perdidi ejc eij quemquam. 

Vobis itaque in primis sermonem facio , Venerabiles Sacer- 
dotes omnes , vosinetipsos admonendo , ut semper prae oculis ha- 
fceatis vos esse in Sortem Domini, vocatos ; & propterea de vo- 
his potissimum ab Apostolorum Principe dictum accipimus : Vos 
Genus electum , Regale Sacerdotium , Gens Sancta ( Epist.i . 
c. 2. v. 9. )• Vestrum iiinc erit animadvertere, qua morum gra- 
vitate , qua prudentia , qua doctrina , qua vigilantia , & sollicitu- 
dine , quave caritate oniues , pro suo quisque ordine , & dignita- 
te , Sacris adesse debeatis , & Christi ovinm curam habere , illas pa- 
scendo , & hortando , illas a lupis incolumes servando ; & , si quas in- 
venietis ab ovili aberrantes , ad ovile ipsam revocando , ipsius Chri- 
sti imitatores effecti, qui animam suam posuit pro ovibus suis. 
Considerare enim debent Sacerdotes , ( ait S. Cyprianus Epist. 56 . 
/t dit.Pamelii), idcirco se quotidie Calicem Sanguinis Christi bi- 
bere , ut possint iJ ipsi profler Christum Sanguinem fundere . 

Praecones Verbi Dei meminerint , labia Sacerdotis , juxta 
Isaiam , uti argentum septuplum purgatum , esse oportere. Me- 
minerint pariter illud Apostoli , Verbum Dei non esse alliga- 
tum ; & illud tandem Regii Psaltes : Peccatori dixit Deus : qua- 
re tu enarras justitias meas , & assumis testamentum meum 
per os tuum ? Qui enim alios de peccatis arguit , ipse a peccato 
debet esse alienus , ut ait S. Isidorus Hispaleas. Episcopus C Lib.2. 
Officior, ad S. Fulgentium , Cap. V. ) 

Ministri Sacramenti Poenitentiae , vos moneo cum praeclarissi- 
mo Ecclesiae Lumine S. Augustino , ne , uti Poenitentiam Pa- 
tres , oderitis hominem propter vitium ; ne ve , uti Judices , 
ametis vitium propter hominem . 

Ad vos singulariter sermonem meum convertens , Dignitates ,‘ 
& Canonici Metropolitanae Catbedralis Ecclesiae , in memoriam ve- 
stram revoco , curam vobis demandatam psallendi Divinas Laudes 
in Choro , esse Angelorum officium . Ad ipsorum igitur dignitatem 
evecti , ipsorum pariter erga Deum obsequium , & reverentiam in 
tam honorifico Officio perfungendo imitemini. Mementote pariter, 
Senatum vos esse Episcopi. Vestrum sit ergo , quantum in vobis 
«st, nulli coa solere, miliique prospicere. Quamvis autem digni- 
tate 

tale praefulgeatis ; tamen videte ut non sitis tamquam dominantes 
In Cleris ; sed facti forma gregis ex animo , illud Bvangelii ser- 
vate : qui major est in vobis , fiat sicut minor , 47 qui prae- 
cessor , sicut Ministrator . 

Vobis autem Parochis , pi-etati , caritatique vestrae innixus , 
■dicam tantummodo: Vos proprie esse Ministros Christi, & Di- 
spensatores Mysteriorum DEI . Propterea vigilate assidue , pondus 
■dici , & aestus alacriter sustinentes in Domino pro grege mihi 
commisso , vestraeque curse concredito, ut in adventu gloriae Ma- 
gni Dei fulgeamus omnes , quasi stellae , in perpetuas aeternitates » 

Neque vos hic praeteream , Venerabiles Religiosorum Ordinum 
Asseclae, qui perfecta Sanctorum Patrum Vestrorum documenta 
aequuti , eorumque vestigiis inhaerentes , maximo , tam christianae, 
quam civili Reipublicae , ornamento, & utilitati semper fuistis, 
6t estis . Manete , quaeso , in Vocatione , m qua vocati estis ; ite 
-de virtute in virtutem , neque gravemini unquam auxiliarias mihi prae- 
bere manus in Pastorali Ministerio , ut grex mihi commissus ad 
saluberrima pascua perducatur . 

Adolescentes ‘Clerici Seminarii Alumni , Vos mihi carissimi 
innuo pupilla oculi mei , serio recogitate , quod tanquam novi Sa- 
-mueles in Domum Domini convenistis, nt , quasi novellae plan- 
tationes in juventute vestra , ad omnem pietatem , doctrinamque 
informemini . Numquam igitur memoria vobis excidat , quod in 
malevolam animam non intrabit Sapientia * nec habitabit in 
corpore subdito peccatis ( Sap. T. v. 4- ) Idcirco fugite , precor , 
-veluti a facie colubri, si quid sese vobis offerat, quod animarum 
vestrarum candorem vel leviter etiaui inquinare possit ; Vita namque 
'Clericorum Liber est laieorum , ac languescit Scecularium 
pietas ubi vita Clericorum non splendescit ( Synod . Turon. 
Arui- i533. , 47 Sijnod.-Venet. Ann. 1592 .) 

Quo nomine vos appellem-. Virgines Deo Sacrae ? Vos certe 
pretiosa monilia , Lilia Convallium , ut bonus odor Christi flore- 
•scitis in mysticis Vineis Engaddi , & in hortis conclusis. Servate 
ergo fidem veram , atque perfectam Christo Domino Sponso im- 
maculato , qui vos sponsavit in fide, in justitia , in misericordia, 
& miserationibus ; eique arctiore caritatis vinculo adhaerete . 

Ad vos etiam venio , Optimates , & quotquot estis alti oris 
«ordinis inter populum. Memores estote, ut ait Spiritus Sanctus, 

(Fro- 

(Proverb. XIX. v. 17 . ) quod feneratur Domino qui miseretur 
pauperis ; fcr vicissitudinem sitam reddet ei . In. Saeculo vivite 
juxta Evangelium ; «Sc gratiam Fidei nolite in vacuum recipere , ne 
de vobis dici possit, Christianorum habere nomen, non fecta. 

Vobis taudein , quotquot estis , Filii in Christo dilectissimi r 
cujuscumque ordinis , & conditionis , ex toto corde dicam : Deum 
colite, et super omnia diligite; qui enim non dUigit , manet in 
morte . Potestati insuper subditi sitis ; omnis enim Potestas est 
a Deo , ait S. Paulus ; 47 qui potestati resistit , Dei ordinatio- 
ni resistit . Mutua sit in vobismetipsis Charitas, nedum benefa- 
ciens , sed illa etiam Christianorum propria , patiens nempe : hinc, 
si inter vos , quod Deus avertat , occasione praeteritarum vicissi- 
tudinum , lites , irixaeque quoquo modo irrepserint , cessent omni- 
no ; sitque omnium vestrum cor unum , & anima una . Paren- 
tes 7 , timore Dei filios vestros educate, & nolite ipsos ad iracun- 
diam provocare. Filii, parentes honorate, & quidem, ut ait An- 
gelicus Doctor , honore , amoris , obsequii , 47 obedi enti x . 

Ut autem b*c mea ardentissima vota prosperum sortiantur 
effectum , Cselitum praesidium invocemus , & praesertim potentis- 
simae Advocatae Nostrae Virginis MARI/E Immaculatae, Spei, Sa- 
lutisque nostrae , ac sanctorum Patronorum , & Titularium Nostrae 
Metropolitanae Ecclesiae , totiusque Archi-Dioecesis . 

Assidue, & ferventer JESUM CHRISTUM Dominum No- 
strum sine intermissione deprecari studeamus pro eius mystica Na- 
vicula Ecclesia Catholica fluctibus feri maris undequaque aptata , 
& pro ejus Sapientissimo in terris Gubernatore PIO SEP i IMO 
Pontifice Optimo Maximo nunquam satis commendando, & pro- 
Religiosissimo Rege Nostro FERDINANDO , totaque Regia FA- 
MILIA , ut iis fausta omnia proveniant , eisque mittat Dominus 
auxilium de sancto , & de Sion tueatur eos . Oremus insuper pro 
Eirio , & Ririo Viro D. Micliaele Episcopo Albanensi S. R. E. 
Cardinali De-Petro , qui , Manuum Suarum impositione , & Sacra 
Unctione , me , de Apostolico Mandato , Archiepiscopum consecrare 

dignatus est . ✓ _ 

De ccetero , cum Apostolo loquar , Fratres , gaudete , per- 
fecti estote , exhortamini , idem sapite , pacem habete ; 07 
Deus pacis , 47 dilectionis erit vobiscwn . Salutate invicem 

in osculo sancto . En Spiritus Religionis Sanctae } & immacula- 
tae , 

tae } in qua nati sumus, & vivimus: Utinam a multis melius co- 
gnosceretur ! 

Gratia Domini Nostri Jesu Christi ; 27 Charitas Dei , 27 
Communicatio Sancti Spiritus sit cum omnibus Vobis. Arnen . 

Datum Pomse extra Portam Coclimontanam ipsa meae Con« 
sccrationis die, ( vin-esimaoctava Mensis Junii Anni 1818 . Do- 
minica VII. post Pentecostes recurrente ) , in augusto S. Au- 
geae Apostoli Templo soleiuniter peractae. 

IMPRIMATUR. 


Si videbitur Reverendissimo Patri Sacri Pilatiii 
Apost. Magistro. 

Candidus M. Frattbti Archiep. PhiJipp. Vicesg.. 


IMPRIMATUR. 

Fr. Thomas Dominicus Fiatza Ord. Frad. Magister, y, 
et Soc. Rev. P. Mag. Sacri Palatii Apost. 

